SET เลือดสาด! บ่ายดิ่งต่อกว่า 22 จุด หลุดแนวรับ 1,700 จุด
SET เลือดสาด! บ่ายดิ่งต่อกว่า 22 จุด หลุดแนวรับ 1,700 จุด โดย ณ เวลา 14.42 น. อยู่ที่ 1,692.27 จุด ลบ 22.14 จุด หรือ 1.29% สูงสุดที่ 1,711.37 จุด ต่ำสุดที่ 1,690.14 จุด มูลค่าการซื้อขาย 3.21 หมื่นล้านบาท
5 ก.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.42 น. อยู่ที่ 1,692.27 จุด ลบ 22.14 จุด หรือ 1.29% สูงสุดที่ 1,711.37 จุด ต่ำสุดที่ 1,690.14 จุด มูลค่าการซื้อขาย 3.21 หมื่นล้านบาท

ด้าน บล.ซีจีเอส-ซีไอเอ็มบี ระบุในบทวิเคราะห์ แนวโน้มการซื้อขายช่วงบ่าย คาดดัชนีน่าจะรีบาวด์กลับได้ช่วงสั้นๆ แล้วลงต่อไปแตะ1700+/- จุด หลังนักลงทุนเทขายหุ้นเกือบทุกกลุ่ม จากความผันผวนของค่าเงินและดัชนีตลาดหุ้นเกิดใหม่ในเอเชียที่อ่อนตัวลงแรง ความผันผวนที่เกิดขึ้นแม้จะรีบาวด์กลับขึ้นมาได้สุดท้ายก็ไปไม่ไหว จนกว่าจะเห็นความชัดเจนเรื่องการเจรจาระหว่างสหรัฐกับแคนาดาและการตั้งกำแพงภาษีของสหรัฐต่อจีนอีก 2 แสนล้านดอลลาร์
โดยตอนนี้ดัชนีความผันผวนของค่าเงินในตลาดหุ้นเกิดใหม่ปรับตัวเพิ่มขึ้นใกล้ถึงจุดสูงสุดในปลายปี 2015 ที่จีนลดค่างินหยวนจึงมองว่ายังมีความเสี่ยงที่ตลาดหุ้นเกิดใหม่จะมีแรงขายออกมาอีก โดยมองแนวรับที่ 1700-1698 จุดและแนวต้านที่ 1706-1708 จุด แนะนำ เล่นเก็งกำไร CPF
 